De sovjetiske buss- og karosseriprodusentene hadde flørtet med semitrailer-bussen og produserte en rekke ulike bussprosjekter, bare noen få kom i serieproduksjon som den kjente flyplassbussen APPA-4 (АППА-4) som var i produksjon fra 1973 til 1999. Denne bussen var den første lavgulvbuss i Sovjetunionen og besto av en busskarosseri reist på en semitrailer bygget av fabrikk 85 (Завод № 85 ГА) i Riga, med trekkvogn enten av merke KAZ eller ZIL. Det var bygget en enslig større flyplassbuss i 1984, APP-170 (АПП-170), som enten er APP-170-1 med en lang toakslede semitrailer med plass for 170 passasjerer eller APP-170-2 med enakslet semitrailer og passasjertilhenger.